**MITÄ ON HYPOKLOORIHAPOKE?**

Hypokloorihapoke on kemiallinen yhdiste, jota voidaan tuottaa teollisesti suolavesiliuoksen elektrolyysissä. Hypokloorihapokkeella on ihoa rauhoittava, tulehduksia hillitsevä ja parantava sekä ihon omia puolustusmekanismeja kiihdyttävä vaikutus.

**Tehokas antibakteerinen vaikutus**

Hypokloorihapoke on kaikkien nisäkkäiden elimistössä muodostuvaa antibakteerista ainetta. Ei siis ole liioiteltua sanoa, että se on ollut miljoonia vuosia osa ihmisten immuunipuolustusta.

Pienen molekyylikokonsa ansiosta hypokloorihapoke pystyy pureutumaan elimistössä esimerkiksi haavoihin usein syntyvään biofilmiin\* ja siten nopeuttamaan haavan parantumista. Lisäksi hypokloorihapoke inaktivoi viruksia, bakteereja ja sieni-itiöitä. Hypokloorihapoke on jo pieninä pitoisuuksina niin tehokas, ettei resistenssiä pääse syntymään.

*\*Biofilmi on mikrobeista koostuva rakenne, jonka sisällä bakteerit ovat hyvin vastustuskykyisiä mikrobilääkkeille ja tavanomaiselle paikallishoidolle. Biofilmi ylläpitää haavan tulehduksellista reaktiota ja hidastaa haavan paranemista.*

Koska hypokloorihapoke on ihmisen elimistölle luonnostaan tuttu, se ei ole soluille haitallinen, eikä tunnu esimerkiksi kirvelynä haavassa kuten vaikkapa alkoholi. Käyttökokemus on siis miellyttävämpi.

**Hyödyt ja monipuoliset käyttötarkoitukset**

Hypokloorihapoketuotteita voidaan käyttää moniin eri tarkoituksiin. Koska hypokloorihapoke on tehokas, sen määrä tuotteissa voidaan pitää hyvin matalana: alle 0,05 prosentissa.

* Ihonhoidossa sitä käytetään ihon rauhoittamiseen, punoituksen laskemiseen ja esimerkiksi ärtyneen ihon tasapainon palauttamiseen.
* Haavanhoidossa hypokloorihapoke on tehokas, ihon omia korjausmekanismeja aktivoiva puhdistusaine.
* Hypokloorihapoketta voidaan käyttää koko keholle raikastamaan ja virkistämään väsyneitä jalkoja tai liikunnasta hiostuneita kainaloita. Sitä voidaan käyttää myös tekstiileille ja jalkineisiin.

**Hypokloorihapokkeen historia**

Hypokloorihapoke on havaittu ensimmäisen kerran jo vuonna 1822. Sitä käytettiin 1900-luvun alussa etenkin haavanhoitoon, mutta toisessa maailmansodassa myös lontoolaisten pommisuojien ilman puhdistamiseen. Tunnettu yhdiste jäi infektiolääkkeiden kuten antibioottien yleistyessä hieman syrjään, mutta on viime vuosina kokenut voimakkaan uuden tulemisen valmistustekniikan kehittymisen myötä.